kardosdrur/scandi-wiki huggingface dataset:
Komala Iranske Kurdistan parti

Komala Iranske Kurdistan Parti(Engelsk: Komala Party of Iranian Kurdistan; Kurdisk: كۆمه‌ڵه‌ی شۆڕشگێڕی زه‌حمه‌تكێشانی كوردستانی ئێران, romaniseret: Komełey Şorrişgêrrî Zehmetkêşanî Kurdistanî Êran,)er det socialdemokratiske parti i Kurdistan i Iran, der kæmper for et federalt system i Iran såvel som en sekulærog demokratiske regering for social retfærdighed.

Historie 
Komala blev etabler den 27 Oktober 1969 og blev grundlagt af kurdiske lærde og en  intellektuel og student gruppe ved Iranske universiteter, især i Teheran universitet, som et venstreorienteret organisation.

På grund af Shahs regimets politiske situation og diktatur på det tidspunkt foretog Komala igen politiske aktivitet og kunne Komala ikke deltage i nogen politiske aktivitet.

Komala derefter, som alle andre politiske organisationer, startede sine aktiviteter i hemmelig aktiviteter.  Inklusive fængsel af de Grundlæggerne ledere, blev fængslet og tortureret, og Komala var i stand til at stå på egne ben. Efter et årti med hemmelige aktiviteter afslørede Komala sin identitet den 15 Februar 1979 med Kak Mohammad Hussein Karimi martyr og begyndte sine aktiviteter.

Den 2.september 1983 grundlagde komala Irans kommunistiske parti for at samarbejde og støtte sin landsdækkende bevægelse mod det iranske regime.

Senere i 2000, den sociale situation i regionen og behovene i befolkningen i Kurdistan og gennemgik  din politik og blev folkets venstreparti og troede på retten til selvbestemmelse.

Komala revolutionære organisation i Kurdistan i Iran accepterede tidspunktet for begyndelsen af socialismens arbejde og oktoberrevolutionen.Men Komala så ikke  socialisme betragtede ikke Rusland some den første model for tanke og handling, og troen på en folkelig revolution var universel. At vælte regimet af kong Mohammad Reza shah af Iran. Komala havde en grundlæggende tro på afstand og den rolle, som folkelig bevægelse og den samfund havde. I dag er det Komala fra det socialdemokratiske  parti i det østlige Kurdistan. Komala tror på adskillelsen af religion fra staten såvel som i pluralisme.

Ideologi 
Komala søger at sprede værdien af socialdemokrati i Kurdistan, som social retfærdighed og lige rettigheder for mænd og kvinder.

Komala respekterer alle religioner og overbevisninger fra befolkningen i Kurdistan.

Komala kæmper for at fjerne slag og drab og i sin tolvte kongres mod dødsstraf for Kurdistan nuværende fremtid underskrev dokumenter.

Følg Komalas hovedprogram for fremtiden for et fedralisme i Iran under en demokratiske, sekulær regering og ytringsfrihed.

Referencer 

Irans politik
Ganger

Ganger er et dansk band bestånde af Mille Mejer Djernæs Christensen, Ninna Lundberg, Andreas Campbell, og Thomas Bach Skaarup, sidstnævnte er samtidigt bandets primære tekst og sangskriver. 

I september 2019 udgav bandet deres debutalbum, Mørk, der fik fem ud af seks stjerner i musikmagasinet GAFFA.

Et år efter kom opfølgeren Tro, der fik seks ud af seks stjerner i GAFFA.  De to plader er en del af en trilogi “Mørktropisk”, hvor sidste del Pisk udkommer i april 2023.

Priser 
I oktober 2020 modtog bandet Talentprisen ved P3 Guld. Sangen "Olympisk" fra deres debutalbum blev kåret til den tredje bedste danske sang i 2019 af Soundvenue, og den fik Steppeulven-prisen 2020 for "årets sang", hvor også bandet fik prisen for "årets håb".

Ved Årets Steppeulv 2021 modtog Ganger tre priser: "Årets vokalist" (Ninna Lundberg, Mille Mejer Djernæs Christensen og Thomas Bach Skaarup), "Årets tekstforfatter" (Thomas Bach Skaarup) og "Årets udgivelse" (Tro).

Diskografi 
 Mørk (2019)
 Tro (2020)
 Pisk (2023) (ikke udgivet)

Referencer

Eksterne henvisninger 
 

Musikgrupper fra Danmark
Christoph Puhl

Christoph Puhl (født 3. august 1976 i Wien, Østrig) er en østrigsk spildesigner, journalist og konsulent.

Uddannelse og karriere 

Efter at have gået på gymnasiet og afsluttet militærtjeneste studerede Puhl jura ved universitetet i Wien. I løbet af sine studier skrev Puhl for forskellige ugentlige magasiner, herunder WCM.

I 2000 grundlagde Puhl en østrigsk internetportal til brætspil sammen med Arno Steinwender, som han siden har arbejdet som journalist for.
Siden 2005 har han udgivet adskillige børnespil sammen med Steinwender. Fra 2006 evaluerede han spil - især for den amerikanske legetøjsproducent Hasbro - designede spil, implementerede spilkoncepter og udkast til koncepter til tv-shows. Siden begyndelsen af 2007 har Puhl arbejdet som konsulent for flere virksomheder inden for parlor-spil og underholdningselektronik. I 2010 skiftede han til Trade Marketing hos Philips Austria GmbH og afsluttede sin kandidatgrad i Training and Developement i 2012.

Spil 

 2005: Kleiner Eisbär, auf in die Sonne! (Forlag Schmidt Spiele, Medforfatter Arno Steinwender)
 2005: Pssst! (Forlag Piatnik, Medforfatter Arno Steinwender)
 2006: Sternenschweif - Sprung in die Nacht (Forlag Kosmos, Medforfatter Arno Steinwender)
 2007: Barbie Card Game - Barbie Party (Forlag Trefl, Medforfatter Ronald Hofstätter)
 2007: Chut! Le petit dort (Forlag Piatnik, Medforfatter Arno Steinwender)
 2008: Disney - Winnie the Pooh - 100-Morgen-Wald (ungar. originaltitel: 100 Holdas Pagony) (Forlag Trefl, Medforfatter Arno Steinwender, Ronald Hofstätter)
 2008: Winnie the Pooh - Kubuś w Stumilowym Lesie (Forlag Trefl, Medforfatter Ronald Hofstätter, Arno Steinwender)
 2008: Allesto (Forlag Selecta, Medforfatter Arno Steinwender; trukket tilbage fra forlaget)
 2008: Europa-Wissen (Forlag Noris, Medforfatter Arno Steinwender)
 2009: Europa-Wissen Tyskland (Forlag Noris, Medforfatter Arno Steinwender)
 2009: Scooby Doo Help! (Forlag: Trefl, Medforfatter Ronald Hofstätter, Arno Steinwender)
 2010: Take it or leave it (Forlag Schmidt Spiele, Medforfatter Arno Steinwender)
 2012: Take it or leave it (Forlag Gamewright, Medforfatter Arno Steinwender; hædret med Major Fun Award, Tillywig Brain Child Award og Parents' Choice Silver Honor)
 2014: Tom Turbo Jagd auf Fritz Fantom (Forlag Piatnik, Medforfatter Arno Steinwender)
 2015: Das Expedition Natur Spiel (Forlag Moses., Medforfatter Arno Steinwender)
 2015: Mount Pingo (Forlag HUCH! & friends, Medforfatter Arno Steinwender)

Eksterne henvisninger 

 Oversigt over forfatterens spil hos Reich der Spiele
 Oversigt over forfatterens spil hos Ludorium i det østrigske spilmuseum
 Spieletest

Spildesignere
Personer fra Østrig
Flyvemaskiner (film)

Flyvemaskiner (originaltitel: Planes) er en amerikansk animeret film produceret af DisneyToon Studios, distribueret af Walt Disney Studios Motion Pictures og udgivet i 2013.

Danske stemmer 

 Simon Stenspil som Dusty Markhopper
 Martin Loft som Benny Bly
 Olaf Heine Johannessen som Bravo
 Michael Moritzen som Bulldog
 Mads M. Nielsen som Echo
 Ernesto Piga Carbone som El Chupacabra

Referencer

Eksterne henvisninger 

 

Animationsfilm fra USA
Amerikanske film fra 2013
Kontaktvinkel

Kontaktvinklen er den vinkel, en væske og gas danner med en fast overflade. Et typisk eksempel er kontaktvinklen en vanddråbe danner på en overflade; hvis vinklen er lille, kaldes overfladen for hydrofil, mens overfladen er hydrofob, hvis kontaktvinklen er stor.

Kontaktvinklen er et kvantitativt mål for en overflades befugtningsevne. Et givent system af væske, gas, og fast overflade ved en given temperatur og et givent tryk har ved ligevægt en unik kontaktvinkel. I praksis er der dog hysterese, så kontaktvinklen har et minimum, når væsken trækker sig tilbage (receding contact angle), mens den har et maksimum, når væsken bevæger sig fremad (advancing contact angle).

Kildehenvisninger 

Intermolekylære kræfter
Overfladevidenskab
Stenbogade

Stenbogade er en lille gade i byen Ribe, der løber fra Von Støckens Plads og til Torvet. I dag har gaden kun én offentlig adresse, Stenbogade 1. Sidst i 1900-tallet havde gaden tre matrikler mere.

I forbindelse med en større restaurering af Ribe Domkirke, hvor man blandt andet opførte Maria Tårnet, besluttede man at lade de tre huse nedrive, så udsigten til Ribe Domkirke blev bedre.

Allerede 5. januar 1894 blev nedbrydningen af de tre huse udbudt i offentlig auktion. De skulle være nedbrudt otte uger efter.

I ét af husene havde bager Hans Petersen sit bageri. Karnappen fra dette hus er i dag at finde i Den Gamle By i butikken kaldet Bageren i Algade. En del af bindingsværket fra facaden på dette hus blev genbrugt i opførelsen af Puggaardsgade 4 i 1929.

Danmarks næstældste værtshus - Stenbohus 
Eneste tilbageværende hus i Stenbogade, er Stenbohus med husnummeret 1.

I mange år var hotel på adressen. Med tilhørende beværtning - i dag finder man kun beværtningen.

Maj 2019 slog Rigsarkivet fast, at Stenbohus er Danmarks næstældste værtshus og kan med sikkerhed spores tilbage til 1810

Referencer

Litteratur 
 Vores gade et projekt under Esbjerg Kommune i forbindelse med Ribe By's 1300 års jubilæum i 2010

Gader i Ribe
Helena Pavlovna af Rusland

Helena Pavlovna af Rusland (; ) (24. december 1784 – 24. september 1803) var en russisk storfyrstinde, der var datter af tsar Pavel 1. af Rusland og blev gift med arveprins Frederik Ludvig af Mecklenburg-Schwerin.

Biografi

Tidlige liv 
Storfyrstinde Helena Pavlovna blev født den 24. december 1784 i Sankt Petersborg i det Russiske Kejserrige. Hun var det fjerde barn og anden datter af tsar Pavel 1. af Rusland i hans andet ægteskab med Sophie Dorothea af Württemberg.

Ægteskab 
Storfyrstinde Helena blev gift den 23. oktober 1799 på Gattjina-slottet udenfor Sankt Petersborg med arveprins Frederik Ludvig af Mecklenburg-Schwerin. I ægteskabet blev der født to børn, en søn Paul Frederik og en datter, Marie.

Død 
Storfyrstinde Helena døde 18 år gammel den 24. september 1803 i Ludwigslust i Mecklenburg-Schwerin.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Overfladevidenskab

Overfladevidenskab er studiet af fænomener, der finder sted på grænsefladen mellem to faser. Overfladevidenskab hører således under materialevidenskab med underkategorierne overfladefysik og overfladekemi. Overfladefysik har også et betydeligt overlap med nanoteknologi.

Udvalgte emner 
 Biomembranfysik
 Tynde film
 Overflade-polymerisering
 Overfladespænding
 Kontaktvinkel

Måleteknikker 
 Scanning-sondemikroskopi (SPM)
 Scanning-tunnelmikroskopi (STM)
 Atomar kraftmikroskopi (AFM)
 Ellipsometri
 Røntgenfotoelektronspektroskopi (XPS)

Kildehenvisninger
Forsvundne danske fuglearter

På den danske rødliste 2019  udviklet på basis af IUCN-systemet, er der angivet  11   forsvundne danske fuglearter i nyere tid:
	Mudderklire Actitis hypoleucos
Sort stork	Ciconia nigra	
	Slangeørn	Circaetus gallicus
	Ellekrage Coracias garrulus
	Mellemflagspætte	Dendrocopos medius
	Tredækker	Gallinago media
	Urfugl Lyrurus tetrix
	Nøddekrige	Nucifraga caryocatactes
	Nordisk lappedykker	Podiceps auritus
	Høgesanger	Sylvia nisoria
	Hærfugl Upupa epops

Se også
 Forsvundet/regionalt uddød
Uddøde fugle

Kilder og henvisninger

Dansk Rødliste - forsvundne arter
Uddøde fugle
George Blake

George Blake (født George Behar 11. november 1922 i Rotterdam, død 26. december 2020) var en britisk dobbeltagent, der var ansat i den britiske efterretningstjeneste, men som endte med at spionere til fordel for Sovjetunionen. 

Hans mor var hollænder og hans far var egypter, men han havde dog fået britisk statsborgerskab, fordi han havde tjent den britiske hær. Blake hjalp den hollandske modstandsbevægelse under 2. verdenskrig. Efter krigen blev han sendt til Seoul, hvor han skulle spionere til fordel for sit hjemland, men under Koreakrigen skiftede han side efter at have overværet, at briterne bombede civile. Han havde været taget til fange af nordkoreanerne i tre år. Ifølge BBC førte skiftet til, at mindst 40 britiske agenter blev forrådt. Det blev opdaget, da en polsk afhopper meldte ham. Briterne idømte ham 42 års fængsel, men han slap ud af fængslet efter fem år og flygtede til Sovjetunionen via Østtyskland.

Referencer 

Spioner_for_Storbritannien
Spioner fra Storbritannien
Spioner for Sovjetunionen
Briter i 1900-tallet
Briter i 2000-tallet
Kiko (album)

Kiko er Gillis debutalbum, der er udgivet den 13. juli 2019. Det er Gillis anden større udgivelse efter Ækte Vare-udgivelsen i 2014.

Albummet gik nummer 1 på den danske album-hitliste og var det andet mest solgte / streamede album i 2019.

Spor

Hitlister og certificeringer

Album

Ugentlige hitlister

Årslister

Referencer 

Gilli-album
Album fra 2019
Etnonationalisme

Etnonationalisme, også kendt under formen etno-nationalisme, er en form for nationalisme, hvor nationen og nationalitet er defineret i form af etnicitet. Det kan implicere "kulturelle, sproglige, religiøse og undertiden racemæssige karakteristika".

Det centrale for etnonationalister er, at "nations are defined by a shared heritage, which usually includes a common language, a common faith, and a common ethnic ancestry". Det inkluderer ideen om, at nationens medlemmer har en fælles kultur.

Mens visse former for etnonationalisme er funderet i ideen om nedarvede karakteristika (se fx sort nationalisme og hvid nationalisme), finder etnonationalister ofte assimilation, hvor minoritetsgruppen assimileres ind i nationens dominante gruppe, interessant.

Oprindelse 
Ordet er ifølge Den Danske Ordbog kendt fra 1997.

Definition 
Den primære forudsætning for etnonationalisme er, at etniske grupper kan identificeres entydigt, og at den enkelte etniske gruppe har ret til at have sin egen stat.

Mens klassisk politisk nationalisme ofte kan indebære etniske elementer, adskiller etnonationalisme sig fra denne form for nationalisme ved alene at være defineret af etnicitet. Det etniske element er dermed et helt centralt element for den etnonationalistiske position.

Da etnicitet er med til at definere etnonationalismen, kan det også være svært at tilslutte sig positionen alene ved at dele politiske synspunkter. I stedet kan det kræve at dele identifikation med gruppen, hvilket fx kan være ved at være født ind i den. Etnonationalister ser medlemmerne af nationen som en udvidet familie, ultimativt givet ved deres blod i årerne. Der konstrueres hermed et "os" i gruppen, og det medfører samtidig, at et "dem" konstrueres for den øvrige gruppe af personer.

Den akademiske litteratur differentierer ofte mellem etnonationalisme og civic nationalism. Etnonationalisme baserer medlemskab af nationen på baggrund af personens afstamning - frem for politisk fællesskab. Derfor har nationalstater med stærk tradition for etnonationalisme ofte defineret nationalitet ved jus sanguinis, mens lande med stærk tradition for civic nationalism tendenserer til at definere medlemskab ved jus soli. Etnonationalisme anses derfor i visse dele af forskningslitteraturen som ekskluderende, mens civic nationalism anses som værende mere inkluderende, om end der ikke er enighed i litteraturen om, at man kan sætte grænserne så skarpt op.

Anvendelse i partipolitik 
I en dansk kontekst beskriver partiet Stram Kurs sin egen politik som etnonationalistisk utilitarisme.

Henvisninger

Kilder

Referencer 

Nationalisme
Kommandobro

En kommandobro er den plads fra hvilken et fartøj navigeres og manøvreres. Før i tiden var det oftest en åben bro højst oppe i overbygningen, normalt over hele fartøjets bredde. Fra broen sendtes meddelelser til rorgængeren, som ofte var en etage nede, via talerør, og med maskinrummet via en maskintelegraf. Yderligere har kommandobroen glas hele vejen rundt og rorgængeren er flyttet op på broen.

Broen på et skib kaldes sådan, fordi den før i tiden forbandt de 2 hjulkasser til skovlhjulene på hjuldampere.

Søfart
Exciteret tilstand

En exciteret eller anslået tilstand referer til et kvantemekanisk system - fx en elektron, et atom, en ion, eller et molekyle - der er i et højere energiniveau end grundtilstanden. Elektron-excitering betegner således overførslen af en bunden elektron til en tilstand, som stadig er bundet, men som også har mere energi. Dette kan ske ved fotoexcitering, hvor elektronen absorberer en foton og får dennes energi eller ved elektrisk excitering, hvor elektronen modtager energi fra en anden energisk elektron. Når en exciteret elektron falder tilbage til et lavere energiniveau gennemgår den relaksation, hvor energiforskellen afgives som en foton (spontan eller stimuleret emission) eller afgives til en anden partikel.

Henvisninger

Eksterne henvisninger 
 

Kvantemekanik
Polesie Nationalpark

Polesie Nationalpark () er en nationalpark i Lublin Voivodeship, det østlige Polen, i den polske del af den historiske region Polesien . Den blev oprettet i 1990 over et areal på 48,13 kvadratkilometer og dækker et antal tidligere tørvemoser: Durne Marsh (Durne Bagno), Moszne-søen (Jezioro Moszne), Długie-søen (Jezioro Długie), Orłowskie Torvland (Torfowisko Orłowskie). I 1994 blev dens størrelse udvidet med tilføjelsen af Bubnów Marsh (Bagno Bubnów), et sumpet terræn op til parken, og kom derved op på et areal på 97,62 km², hvoraf skovene udgør 47,8 km², og vand og ødemark 20.9 km².

Ideen om at oprette en nationalpark i den polske del af Polesien dukkede først op i 1959. I løbet af de følgende år blev der oprettet et par beskyttede områder, og i 1982 meddelte regeringen oprettelsen af Poleski Park Krajobrazowy (Polesien Landskabspark). I øjeblikket besøges den ikke af mange turister. I landsbyen Załucze Stare er der et kulturcenter med et museum.

Nationalparken og de omkringliggende områder danner  biosfærereservatet Vestpolesien Grænseoverskridende Biosfærereservat, der blev udpeget af UNESCO i 2002. Sjatskyj Nationalpark støder op til den ukrainske side af grænsen. Hele parken er også beskyttet under Ramsar-konventionen som et vigtigt vådområde. Den er også et Natura 2000-område.

Geografi 
Parken ligger i søområdet Łęczna-Włodawa (Pojezierze Łęczyńsko-Włodawskie). I syd grænser det op til Lublin-højlandet, i den nord regionen Podlaskie og i det vestlige Masovien . Dele af dens skove kan betragtes som tundralignende, hvilket er unikt på det kontinentale Europa og karakteristisk for det russiske Sibirien . Parkens terræn er fladt med mange søer og højmoser.

Økologi 

Plantearterne består for størstedelen af boreale planter, der er typiske for andre dele af Nordeuropa, men der er også noget atlantisk flora, da det ligger på grænsen til disse vigtige planteområder. Regionen Bagno Bubnów er særlig rig på flora. Der er et rigt dyreliv, der omfatter 21 fiskearter, 12 arter af padder, 6 krybdyrarter og op til 150 fuglearter (inklusive flere truede ørne). Ud af 35 pattedyrarter kan nævnes oddere, elsdyr, bævere og flagermus .

Økosystemerne af sumpe og højmoser, der dominerer parkens landskab, betragtes som meget sarte og kan let påvirkes af flere eksterne faktorer. Nogle uheldige ændringer blev foretaget ved dræning af sumpe, som hovedsagelig fandt sted under Anden Verdenskrig, da området blev fokus for den nazistyske " Lublin und Nisko Plan " . Den vigtigste trussel mod parkens liv er imidlertid dens nærhed til Lublin kulområde, som ligger mindre end 2 kilometer fra parkens beskyttelseszone.

Parken omfatter et truet vigtigt fugleområde (IBA) "Bubnow Marsh" i Polen.

Se også 

 Nationalparker i Polen

Bemærkninger

Referencer 

 

 Polske nationalparker (på engelsk)
 Bestyrelsen for polske nationalparker

Biosfærereservater i Polen
Nationalparker i Polen
IUCN Kategori II
Sardana

Sardana er en catalansk traditionel dans som stammer fra det 16. århundrede, hvilket bliver udført af store ensembler, kaldt for Cobla og bliver danset af mænd og kvinder der holder hånd i en cirkel, hvor de kigger på dens midte og bevæger sig til højre og venstre på et godt stabilt tempo.

Det er struktureret i flere dele, kaldt for 'tirader' (løb), af hvilket der er to typer: 'sardana curta' (kort sardana), som er den originale stilart, og 'sardana llarga' (lang sardana), hvilket er mere populært i dag.

Navnet sardana kan henvise til både dansen og musikken.

Blandt sardana-komponisterne udstår Josep Serra, Juli Garreta og Joaquim Serra, mens musikere såsom Enric Morera, Joan Manén, Eduard Toldrà, Ricard Lamote de Grignon og Agustí Borgunyó også har tilknyttet dele af deres arbejde til genren.

Kilder og henvisninger 

Danse
Hans von Lettow-Vorbeck

Hans von Lettow-Vorbeck (født i Berlin 1901, død i Demjansk 1942) var leder af Frikorps Danmark i perioden fra 9. juni 1942 og tre dage frem, hvor han døde i kamp, da frikorpset stormede landsbyen Bolschoj Dubowizy.

Kilder 

Medlemmer af Frikorps Danmark
Nazister fra Tyskland
Rydbergs formel

Rydbergs formel beskriver emissionsspektret fra brint og brint-lignende ioner. Den udsendte bølgelængde  er for brint givet ved:

hvor  er Rydbergs konstant, mens  og  er positive heltal. For brint-lignende ioner, hvor der stadig kun er én elektron, men kernen har en ladning på  elementarladninger, er formlen givet ved:

Formlen blev formuleret af den svenske fysiker Johannes Rydberg i 1888.

Serier 
Ved at sætte  lig med en bestemt værdier kan forskellige tidligere spektralserier udledes:

Serierne konvergerer, fordi det andet led i Rydbergs formel går mod nul, når  går mod uendelig.

Udledning 

Rydbergs formel er lige til at udlede fra Bohrs atommodel. I den kan elektronerne kun antage diskrete energiniveauer givet ved:

hvor  igen er et positivt heltal. I formlen er  elementarladningen,  er elektronens masse,  er vakuumpermittiviteten, og  er Plancks reducerede konstant. Hvis en elektron nu går fra en høj tilstand  til en lav tilstand , er energiændringen givet ved:

Energien frigives i form af en foton, hvis energi er proportional med frekvensen :

Her er  Plancks konstant. Frekvensen er lysets fart  divideret med , så

eller

Dermed er Rydbergs formel udledt, hvor Rydbergs konstant altså er lig med:

Udtrykket  kommer fra Coulombs lov, så der skal blot ganges en faktor  på for at generalisere til andre atomkerner.

Eksterne henvisninger 
 Video om Rydbergs formel

Kildehenvisninger 

Atomfysik
Spektroskopi
Kulien

Kulien er en novelle af Johannes V. Jensen.
Den blev først udgivet i dagbladet Politiken den 16. april 1906 og kom første gang i bogform året efter i samlingen Singaporenoveller.
Ved udgivelsen i Politiken var det under titlen Hoang Tchin Po. Historien om en Kineser.

Johannes V. Jensen var på jordomrejse i 1902 og 1903 og havde et længere ophold i Singapore. Kulien er sat i Singapore og er centreret om den kinesiske indvandrer kulien og rickshaw-løberen Hoang Tchin Po.
Novellen skildrer det multietniske Singapore med kinesere, malayere, englændere og hinduer og de standsmæssige forskelle blandt Singapores kinesere.

Michael Mayer anser Kulien som et udtryk for eksotisme, og at "Jensen ist der einzige Autor, der den Exotismus für eine literarische Sozialmilieustudie in einer europäischen Kolonie nutzt".
Sven Hakon Rossel mener, at historien kan være inspireret af en episode i Frank Norris' roman McTeague.

Kulien er digitaliseret som en del af udgaven af Singaporenoveller fra 1907 og gjort tilgængelig på Johannes V. Jensen Forums hjemmeside.
En e-bogsudgave af novellesamlingen med Kulien kom til i 2016.

Teksten blev oversat til tysk og udgivet i samlingen Exotische Novellen fra 1909 sammen med de to andre noveller fra Singaporenoveller samt novellerne fra samlingen Lille Ahasverus.

Senere bøger, hvor Kulien er indeholdt, er blandt andet Hos Fuglene, samling redigeret af Niels Birger Wamberg med Johannes V. Jensens noveller.

Henvisninger 

Litteratur i 1906
Johannes V. Jensen
Litteratur fra Danmark
Noveller